|  |  |  |  |
| --- | --- | --- | --- |
| Liepājā | *05.03.2019* | Nr. | *4.4.4* / *2602* |

**SIA „VCI” (Reģ. Nr. 44103041198)**

**Aveņu iela 1, Ikšķile, Ikšķiles novads, LV-5052**

**TEHNISKIE NOTEIKUMI**

1. Informējam, ka būvprojekts objektam ***„Nīcas sporta laukuma būvniecība Skolas ielā 14, Nīcā, Nīcas pagastā, Nīcas novadā”*** jāizstrādā saskaņā ar pastāvošām Latvijas Valsts Standartu (LVS), projektēšanas un būvniecības normu un noteikumu prasībām. Visas atkāpes no normatīvu prasībām ir spēkā vienīgi pēc to rakstiskas saskaņošanas ar VAS „Latvijas Valsts ceļi” (turpmāk tekstā - VAS „LVC”) Liepājas nodaļu, ja projektētājs tās pamato atbilstoši LVS noteiktajiem kritērijiem.

2. Izstrādājot projektu, ņemt vērā sekojošus Latvijas Valsts Standartus (LVS): *LVS 85“Ceļa apzīmējumi”; LVS 190-2:2007 "Ceļu projektēšanas noteikumi. Normālprofili”; LVS 77 “Ceļa zīmes”; LVS 190-3:2009 “Ceļu projektēšanas noteikumi.3. daļa. Vienlīmeņa ceļu mezgli.”,* *LVS 190-7:2002 „Vienlīmeņa autostāvvietu projektēšanas noteikumi”, LVS 190-10 „Gājēju pareju projektēšanas noteikumi”.*

3. Projektā atsevišķi izstrādāt paredzamo satiksmes organizācijas shēmu un projektēšanas gaitā **saņemt saskaņojumu no VAS „LVC” Liepājas nodaļas, iesniedzot saskaņošanai vienkāršotu metu (skici) ar satiksmes organizācijas risinājumiem** (ceļa zīmes, ietves, paredzamās izmaiņas uz brauktuves un krustojumos, stāvvietas, horiz. apzīmējumi un tml.).

1. Atsevišķi izstrādāt shēmas autotransporta novietošanai. Norādīt vietas, kur autotransportu objektā un tā tuvumā **drīkstēs novietot** stāvēšanai, atzīmēt, kur tas ir **aizliegts** un - atsevišķi - projektā izdalīt vietas, kas uzlūkojamas kā speciāli **plānots stāvlaukums** automašīnām, atbilstoši LVS 190-7:2002. Teritorijā norādīt vietas, kurās iebrauks tikai apkalpojošais transports. Projektā, vienlaikus ar kopējo apmeklētāju stāvvietām, paredzams noteikts skaits stāvvietu, kas domātas personāla transportam.
2. Projektā no transporta organizācijas viedokļa - nodalīt transporta un gājēju kustības zonu. Pēc iespējas, piemērot risinājumus, lai šīs zonas nepārklātos un būtu saprotami un uztverami atdalītas dabā.
3. Izstrādājot satiksmes risinājumus, ņemot vērā objekta potenciālo ietekmi uz satiksmes telpu kopumā (ievērot tuvējo objektu ietekmi, tāpēc satiksmes organizācijas risinājumus skatīt šajā kontekstā). Izpētīt iespējamās satiksmes izmaiņas visā objektam pieguļošā kvartālā kopumā.
4. Plānojot gājēju satiksmi, pielietot risinājumus, kas būtu „sociāli droši”, resp. paredzēt maksimāli daudz apgaismojuma tumšajā d/n laikā, izvairīties no nepārredzamām, tumšām zonām un tml. Veikt visa kvartāla gājēju maršruta izpēti un pakārtot tam projekta risinājumus.
5. Projektu saskaņot un vienu saskaņoto eksemplāru iesniegt VAS „LVC” Liepājas nodaļā.

|  |  |  |
| --- | --- | --- |
| Liepājas nodaļas vadītājs |  | K.Butkus |
|  |  |  |

|  |  |
| --- | --- |
| |  | | --- | | ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU | |

*Balčus 63423832*

*Anrijs.Balcus@lvceli.lv*